《丙午元日早朝试笔 其一》
明代·黄廷用

凤历更双纪，龙飞又一春。虞裳垂正朔，汉履步星辰。

侍奉衔恩旧，韶华献□□。毫端聊试彩，赠与采芳人。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。